Cyber-shot Brukerveiledning
Skriv ut
Hovedsiden > Feilsøking > Feilsøking > Batteripakke og strøm (kun DSC-W620)

## Batteripakke og strøm (kun DSC-W620)

Kan ikke sette inn batteripakken i kameraet.

- Pass på at batteripakken peker i riktig retning, og sett den inn så batteriutkasteren låser seg.

Kan ikke slå på kameraet.

- Etter innsetting av batteripakken i kameraet, kan det ta en liten stund før kameraet er klart til bruk.

- Forviss deg om at batteripakken er satt inn riktig.

- Batteripakken lades gradvis ut naturlig selv om du ikke brukes den.
  Pass på at du lader batteripakken før du bruker kameraet.

- Kontroller at batteripakketypen er NP-BN (inkludert) eller NP-BN1 (selges separat).

Strømmen slås plutselig av.

- Hvis kameraet eller batteripakken har feil temperatur, kan strømmen bli slått av for å beskytte kameraet. I så fall vises en melding på skjermen før kameraet slås av.

- Hvis du ikke bruker kameraet i løpet av en viss tid mens strømmen er på, og [Økomodus] er stilt inn på [Standard] eller [Maks], slås kameraet automatisk av for at ikke batteripakken skal brukes opp. Slå på kameraet igjen.

Batterinivåindikatoren viser feil.

- Dette skjer når du bruker kameraet på ekstremt varme eller kalde steder.

- Batterikapasiteten reduseres med tiden og med gjentatt bruk. Hvis brukstiden reduseres betydelig fra en opplading til neste, er det sannsynligvis på tide å skifte ut batteripakken med en ny.

Kan ikke lade batteripakken mens den sitter i kameraet.

- Du kan ikke lade batteripakken med vekselstrømadapteren (selges separat). Bruk batteriladeren (inkludert) til å lade batteripakken.

Ladelampen CHARGE blinker mens batteripakken lades.

- Kontroller at batteripakketypen er NP-BN (inkludert) eller NP-BN1 (selges separat).

- CHARGE-lampen vil blinke uregelmessig hvis du bruker en batteripakke som ikke har vært ladet på lenge.

- CHARGE-lampen (på den inkluderte batteriladeren) har to blinkemønstre; raskt (ca. 0,15 sekunders intervaller) og sakte (ca. 1,5 sekunders intervaller). Når ladelampen blinker raskt, må du ta ut batteripakken som lades, og deretter sette den samme batteripakken inn i batteriladeren igjen (til det sier klikk). Hvis ladelampen fortsetter å blinke raskt, kan det bety at det er noe i veien med batteripakken.
  Blinker ladelampen sakte, er laderen i standbymodus, og ladingen har stoppet midlertidig. Ladingen stoppes midlertidig, og laderen går over i standbymodus, hvis temperaturen er for høy eller lav for lading. Ladingen gjenopptas, og ladelampen CHARGE lyser når temperaturen igjen er tilbake i det temperaturintervallet som egner seg for lading.
  Lad batteripakken innenfor riktig temperaturområde, mellom 10 °C og 30 °C.

- For nærmere informasjon, se [Detaljer].

Til toppen